Document ID: /roh_data/filtered/fineweb-2-filterrobots_roh.jsonl.gz/63663

Tenor ils organisaturs èn radund 2'000 persunas stadas da la partida. Quellas èn sa radunadas la sonda suentermezdi al areal da Merkur. La polizia regiunala aveva dà la lubientscha per il marsch da protesta cun la pretensiun che tuts portan mascrinas. Sa tegnì vid quella regla è dentant mo mintga segunda persuna.
Organisà la demonstraziun ha l'uniun «Stiller Protest». Quella s'engascha cunter las mesiras da las autoritads per far frunt a la derasaziun dal coronavirus. Avant duas emnas aveva l'uniun gia organisà ina protesta en la citad da Zug cun radund 800 participants.